Floriane Gnafoua

Floriane Gnafoua (født 30. januar 1996 i Saint-Cloud) er en fransk friidrettsutøver som konkurrerer i sprintløp. Hun har sølv på 100 meter fra U23-middelhavsmesterskapet i friidrett 2016 som fremste internasjonale meritt.

 Idrettskarriere 
2013
Gnafoua vant 100 meter ved det franske ungdomsmesterskapet i 2013. Hun deltok også på 4 x 100 meter stafett, men laget hennes, As Cavaillon, ble diskvalifisert.EAM - Championnats de France Cadets, Juniors , besøkt 28. juni 2016. Hennes raskeste 100 meter dette året ble 11,98 sekunder. 

2014
Ved Bauhaus Juniorengala i juli 2014 kom hun på 3.-plass på 100 meter, med ny personlig rekord på 11,55.Bauhaus Junioren Gala - Results 2014 , besøkt 28. juni 2016. Hun deltok ved junior-VM i friidrett 2014, men ble slått ut i semifinalen, der hun fikk 15. beste tid. Hun deltok også på 4 x 100 meter, men Frankrike fullførte ikke løpet.  

2015
Hun ble fransk juniormester på 60 meter innendørs i 2015. Hun deltok også på 4 x 100 meter stafett ved junior-EM i friidrett 2015, der Frankrike fikk bronse, bak Storbritannia og Polen. 

2016
Gnafoua kom på 3.-plass på 60 meter ved det franske mesterskapet innendørs i 2016.

I juni kom hun på 2.-plass 100 meter ved U23-middelhavsmesterskapet i friidrett 2016, med tiden 11,28, bak Carolle Zahi. Hun kom på 2.-plass på 100 meter ved det franske mesterskapet utendørs, der hun satte personlig rekord i semifinalen med 11,19 sekunder. 

 Referanser 

 Eksterne lenker 

  Profil hos European Athletics
  Profil hos All-Athletics.com 
  Athle - Floriane Gnafoua

Kategori:Franske sprintere
Kategori:Deltakere for Frankrike under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Frankrike under EM i friidrett innendørs 2017
Kategori:Deltakere for Frankrike under EM i friidrett 2022
Kategori:Personer fra Saint-Cloud